Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 352

10. évfolyam Egyéb szolgáltatások szakmai alapozó ismeretek 148 óra Egyéb szolgáltatások szakmai alapozó gyakorlatok 222 óra Elmélet és gyakorlat 370 óra EGYÉB SZOLGÁLTATÁSOK SZAKMAI ALAPOZÓ ISMERETEK Évi óraszám: 148 óra Célok és feladatok A szakmai alapozó ismeretek oktatásának célja a szakmacsoport közös elméleti ismereteinek nyújtása, a készségek, képességek fejlesztése, a jellemző technológiák, munkaműveletek, felhasznált anyagok, a szakmacsoport szakképesítéseinek bemutatása. A tantárgy célja, hogy bővítse, rendszerezze és mélyítse el a közismereti és a szakmai előkészítő tantárgyak keretében tanult ismereteket, fejlessze, alapozza meg a szakmai műveltséget, készítsen fel a szakterület alapozó gyakorlataira. A szakmacsoport sokszínű, tartalmas, aktív tanulói magatartást és tanulási élményeket is eredményező bemutatásával hívja fel a tanulók figyelmét a szakmák sajátosságaira, keltse fel az érdeklődést irántuk, mutassa be a pályák szépségeit, termékeit, szolgáltatásait, veszélyeit, hasznosságát, fejlődésének irányát, a szakterületen dolgozók tevékenységét, távlatait. Segítse a tanulókat leendő szakmai szerepük kiválasztásában, megfogalmazásában, egyéni életpályájuk reális megtervezésében. Adjon alkalmakat, teremtsen feladathelyzeteket a tanulóknak képességeik, szakmai tehetségük kibontakoztatására, keltse fel az érdeklődést a szakmai tevékenységek mélyebb elméleti alapjai iránt. Biztosítson lehetőséget a szakmacsoport munkaköreiben szükséges megfelelő magatartás kialakulásához, a tanulási és szakmai motiváció fejlesztéséhez, megerősítéséhez. Neveljen a szakmai tevékenységekkel kapcsolatban tudatos, felelősségteljes magatartásra, alakítsa ki a tanulókban a pontos és minőségi munkavégzés igényét, a környezettel szembeni felelősségérzetet. A tantárgy a hétköznapi élet területein is hasznos ismereteket nyújt, segít a tanulóknak napi ügyeik intézésében, helyes életvitelük kialakításában. Bemutat háztartási, munkavédelmi, tűzvédelmi, környezetvédelmi, biztonságtechnikai, vállalkozási, munka- és családjogi tudnivalókat. A Rajz és vizuális kultúra tanításának célja a vizuális kultúra nyelvének, a látás eszközrendszerének gyarapítása, a személyiség, a művészetek és a társadalom kapcsolatainak felderítése. Segíti a művészetek, az esztétikum megértését, az értékek megismerését, elfogadását, hozzájárul a tanulók érzelemvilágának gazdagodásához. Nevel a színek, a vonalak, tónusok, formák, a tér pontos megfigyelésére, a kifejezési technikák, eljárások alkalmazására, fegyelmezett, igényes munkavégzésre, bemutatja a tervezés és kivitelezés folyamatát A Kémia tanításának célja a régebben tanult ismeretek rendszerezése, a tanulási alapkészségek fejlesztése, a mindennapi élet anyagainak, kémiai folyamatainak bemutatása. Fejlesztési követelmények Alakuljon ki a tanulókban a tudás, a tanulás és a munka megbecsülése és szeretete, értsék meg és érezzék át jelentőségüket az emberiség kultúrájának kialakulásában és mai fejlődésében. A tantárgy tanulása során fejlődjenek a tanulók szakmai tantárgyak tanulásához szükséges képességei, így különösen az ismeretelemző-értékelő, szintetizáló, fogalomalkotó képesség, az általánosító gondolkodás, az önálló tapasztalatszerzési és ismeretalkalmazási képesség, a kreativitás, logikus gondolkodás, problémamegoldó képesség. A szóbeli és írásos kommunikációban használják helyesen a nyelvet, értsék a tevékenységükkel kapcsolatos alapfogalmakat, folyamatosan bővítsék a szókincsüket, fejlődjön szabadkézi és műszaki rajzkészségük. A tárgy tanulása során a tanulók váljanak képessé a különböző ismeretforrások használatára, az információk helyes értelmezésére, az ismeretek alkalmazására. 2001/28/II. szám A tantárgyi tevékenység során szokják meg a tanulást, az önművelést, az önálló és produktív feladatmegoldást, érezzék meg a tanulási eredmények, sikerek értékét, örömét. Alakuljon ki, fejlődjön a szépérzékük, erősödjön meg a saját munkájukkal kapcsolatos igényességük, tanulásuk legyen átgondolt, célszerű és eredményes, írásos munkáikban törekedjen az igényes külalakra. A tantárgyi tevékenység végzése során erősödjék bennük a kötelességtudat, a felelősségérzet, a mások munkájának, eredményeinek, teljesítményeinek tisztelete, fejlődjék a tanulási és szakmai motiváció, váljon tudatos döntéssé a szakmaválasztás. Ismerjék meg, fogadják el és tudatosan alkalmazzák a szakmai tevékenységek végzéséhez szükséges magatartási szabályokat, magatartásformákat. A szakmai tanulmányi tevékenység által alakuljon ki, erősödjön a szakmához, a választott munkához, életpályához való kötődésük. A tanulók lássák meg a munka, a szakmai tevékenységek mögött az embert és a természetet, tiszteljék annak értékeit, ismerjék fel és utasítsák el a környezetszennyező, természet- és egészségkárosító tevékenységeket, az ilyen magatartást. Mindennapi életükben, iskolai tevékenységeik és leendő munkájuk során alkalmazzák az elméleti tantárgyakban tanult ismereteiket, hasznosítsák megszerzett készségeiket, képességeiket. Belépő tevékenységformák Múzeumok, szakmatörténeti gyűjtemények, üzemek, intézmények látogatása. Szöveges, képi, nyomtatott és elektronikus ismeretforrások felkutatása, használata. Feladattal vezetett, önállóan végrehajtott tapasztalatszerzés, adatgyűjtés. Elemzési feladatok elvégzése tárgyak, anyagminták, rajzok, grafikonok, írásos, képi és elektronikus ismeretforrások felhasználásával. Eszközök kipróbálása használati leírás, használati utasítás alapján. Szóbeli véleményalkotás, beadásra szánt szöveges beszámolók készítése. Hivatalos és magánlevél, önéletrajz, pályázat megfogalmazása. Csoportos helyzetgyakorlatok, viselkedési minták elemzése, gyakorlása. Képi információk értelmezése, tárgyak, modellek megfigyelése. A feladat megtervezése, a szükséges rajz- és munkaeszközök szakszerű kiválasztása, használata. Művészeti ágak, stílusok megismerése. A kémiai törvényszerűségek szabatos, tudatos megfogalmazása szóban és írásban. A megismert anyagok szakszerű használata a mindennapi és szakmai munka során. Háztartási veszélyes hulladékok felismerése és biztonságos kezelése. Mindennapi ismeretek Témakörök Tartalmak Írásos dokumentumok készítése, fogalmazása Önéletrajzírás. Magán- és hivatalos levél írása. Apróhirdetés megfogalmazása. Pályázat írása. Dokumentumok értelmezése Használati utasítások, műszaki dokumentációk értelmezése. Telefonkönyv, aranyoldalak használata. Fax, másoló, mobil telefon használata. Ügyintézés Erkölcsi bizonyítvány, útlevél igénylése. Kérdőív kitöltése. Menetjegyrendelés, -vásárlás. Helyjegyigénylés, -vásárlás. Postai csekk kitöltése. Álláskeresés újsághirdetés alapján. Nevezetes ünnepek Ünnepélyek szervezése, felkészülés mozi, színház, múzeum látogatására, egyéb programokra. 2001/28/II. szám Rajz és vizuális kultúra Témakörök Tartalmak Bevezetés Rajztömb készítése. Keretezés, szövegmező. Betűk rajzolása, szerkesztése. Egyenes és ívelt formájú szövegelhelyezés. Kézügyességi gyakorlatok, csuklógyakorlatok Körök, oválisok, csigavonalak, hullám-, spirálvonalak szerkezeti rajzolása. Méretezés, szerkesztés Méretek, formák, térelemek meghatározása. Tárgyak, munkaeszközök ábrázolása. Tárgyak elemzése és újratervezése. Fogalmak, stílusjegyek Perspektivikus és tónusos rajztechnikák alkalmazása. A perspektivikus kép keletkezése. Anatómiai rajzgyakorlatok Anatómiai alapfogalmak. Az emberi test felépítése, arányai, a bőr és izom formaalakító szerepe Csontváz, kéz rajzolása. Az emberi fej arányai Elölnézet, oldalnézet, hátulnézet rajzolása. Fejtartások ábrázolása. Lefelé, illetve felfelé tekintő fej rajzolása. A fej, nyak és váll felépítése Frontális, félprofil-, profilbeállítás rajzolása. Különböző arc- és fejformákhoz készíthető hajviseletek Hajviseleti elemek rajzolása, árnyékolása. Hullám, fonat, lokni szerkezeti és tónusos rajzolása. A fény és az árnyék összefüggései Árnyékolás gyakorlása. Tárgy- és környezetkultúra Tárgytervezés, mintázás. Növényekből készült termékek tervezése, rajzolása. Alkalmi virágdíszek rajzolása. Szárazvirág- és selyemnövény-kompozíciók ábrázolása. Díszítő kellékek, ruha- és hajdíszek ábrázolása. Kémia Témakörök Tartalmak Kémiai reakciók Az anyagok fizikai tulajdonságai, változásai, környezeti hatásai. Sav—bázis-reakciók, savak és lúgok a háztartásban. Redoxireakciók: lassú és gyors égés, fertőtlenítőszerek (színtelenítő vegyszerek). Fontosabb fémek, fémoxidok. Nemfémes elemek, nemfém oxidok. Vegyületek. A víz jelentősége, élettani szerepe. Alap- és segédanyagok Háztartásban és a technológiai folyamatok során használt anyagok: gipsz, festékek, mészkő, üveg; oldószerek tulajdonságai, előírásnak megfelelő felhasználásuk. Növényi és oxidatív színezők, festékek. Élő szervezetet felépítő és energiát adó vegyületek Fontosabb szerves vegyületek. Fehérjék, zsírok, olajok, szénhidrátok összetétele. A vitaminok, nyomelemek fajtái, élettani hatásuk. Környezet- és egészségkárosító anyagok A drog, alkohol személyiségromboló hatása. Környezetünk egészségkárosító anyagai. Mindennapi környezetvédelem. Háztartási és veszélyes hulladékok biztonságos kezelése, tárolása. 2001/28/II. szám A továbbhaladás feltételei A tanulók legyenek képesek folyamatos ismeretszerzésre, információk gyűjtésére, törekedjenek tudásuk gyarapítására, önművelésre. Törekedjenek a hibátlan helyesírásra, pontos fogalmazásra. Helyesen értelmezzenek egyszerű szöveget, megfelelően tagolják azt, emeljék ki a lényeget. Értelmezzék helyesen a használati utasításokat, eszerint kezeljék az adott eszközt. Elképzeléseiknek megfelelően intézzék ügyeiket, készítsenek célnak megfelelő hivatalos levelet, önéletrajzot, kérelmet. A kommunikációs helyzetnek megfelelően használják a nyelvet, helyhez és alkalomhoz illően jelenjenek meg és viselkedjenek. A tanulók a célnak megfelelően használják a rajz- és munkaeszközöket. Alkalmazzák a perspektivikus és tónusos rajztechnikát, ábrázoljanak geometriai testeket, arctípushoz hajviseletet, csendéletet, díszítő kelléket. Ismerjék fel, lássák meg a fény és az árnyék összefüggéseit, készítsenek tárgyterveket. Tulajdonságaik alapján mintákon, tárgyakon ismerjék fel a tanult anyagokat, helyesen ítéljék meg használhatóságukat, előnyeiket, estleges egészségkárosító hatásait. Helyesen különböztessék meg a fizikai-kémiai változásokat, a szerves és szervetlen anyagokat. Pontosan fogalmazzák meg a tanult kémiai törvényszerűségeket. Ismereteik alapján indokolják a háztartási és veszélyes hulladékok kezelésének szabályait. Ismerjék az egészséget károsító anyagok hatását, tudjanak érvelni a használatuk ellen. Ismertessék a tanult baleset-megelőzési szabályokat. EGYÉB SZOLGÁLTATÁSOK SZAKMAI ALAPOZÓ GYAKORLATOK Évi óraszám: 222 óra Célok és feladatok A tantárgy célja a szakmacsoport közös gyakorlati ismereteinek nyújtása, a készségek, képességek fejlesztése, a jellemző technológiák, munkaműveletek, felhasznált anyagok, a szakmacsoport szakképesítéseinek bemutatása. A tantárgy célja, hogy bővítse, rendszerezze és mélyítse el a közismereti és a szakmai előkészítő tantárgyak keretében tanult ismereteket, fejlessze, alapozza meg a szakmai műveltséget, készítsen fel a szakterület szakmai gyakorlataira. A tevékenységek aktív tanulói magatartást és tanulási élményeket is eredményező bemutatásával hívja fel a figyelmet a szakmák sajátosságaira, keltse fel a tanulók érdeklődését a szakmacsoport iránt, mutassa be a szakterületen dolgozók tevékenységét. Segítse a tanulókat leendő szakmai szerepük kiválasztásában, megfogalmazásában, egyéni életpályájuk reális megtervezésében. Adjon alkalmakat, teremtsen feladathelyzeteket a tanulóknak gyakorlati képességeik, tehetségük kibontakoztatására, keltse fel az érdeklődést a szakmai tevékenységek mind teljesebb köre iránt. Biztosítson lehetőséget a szakmacsoport munkaköreiben szükséges tudatos, felelősségteljes magatartás kialakulásához, a tanulási és szakmai motiváció megerősítéséhez, fejlődéséhez. Alakítsa ki a tanulókban a pontos és minőségi munkavégzés igényét, a környezettel szembeni felelősségérzetet. A tanulók szerezzenek tapasztalatokat a szerszámok, eszközök használatában, anyagok kezelésében, a legáltalánosabb mérések, kémiai, fizikai eljárások, egyéb műveletek terén. Fejlesztési követelmények A tantárgy tanulása során fejlődjenek a tanulók szakmai gyakorlatok elvégzéséhez szükséges képességei, így különösen az ismeretalkalmazó, szintetizáló gondolkodás, az önálló tapasztalatszerzés képessége, a kreativitás, a gyakorlati feladatmegoldó képesség. A szóbeli kommunikációban használják helyesen a szakmai kifejezéseket, értsék a szakmai alapfogalmakat, folyamatosan bővítsék szakmai szókincsüket. Alakuljon ki, fejlődjön a tanulók szépérzéke, erősödjön meg a saját munkájukkal kapcsolatos igényességük, munkájuk legyen átgondolt, célszerű, biztonságos és eredményes. Munkájuk során tudjanak leírásokat, szakirodalmat, leírásokat, más információforrásokat használni, értelmezni. A tantárgyi foglalkozásokon szokjanak hozzá az önálló és produktív munkavégzéshez, érezzék meg a munka eredményeinek, sikereinek értékét, örömét, alakuljon ki bennük a rendszeres és folyamatos önképzésnek, az eszközök szakszerű használatának az igénye, a felelősségérzet egymás iránt, a társakkal való együttműködési képesség. 2001/28/II. szám Munkájuk során fejlődjön vizuális érzékelésük, figyelemösszpontosító képességük, munkabírásuk, kézügyességük, finomodjanak mozdulataik, munkavégzésük legyen egyre fegyelmezettebb, pontosabb, törekedjenek a hibátlan munkavégzésre, fogadják el annak fontosságát. Tanulják meg beosztani a rendelkezésükre álló időt, az eszközök balesetmentes, biztos használatát, maradéktalanul tartsák be a munkavédelmi és egyéb biztonsági szabályokat. A tantárgyi tevékenység végzése által erősödjék bennük a kötelességtudat, a felelősségérzet, a mások munkájának, eredményeinek, teljesítményeinek tisztelete, a tanulási és szakmai motiváció, alakuljon ki a szakmához, a választott munkához, életpályához való kötődés, váljon tudatos döntéssé a szakmaválasztás. Ismerjék meg, fogadják el és tudatosan alkalmazzák a szakmai tevékenységek végzéséhez szükséges magatartási szabályokat, magatartásformákat. A tanulók legyenek képesek a tanult kézi műveleteket önállóan elvégezni, az eszközöket célszerűen és szakszerűen használni, ismerjék meg a tanult technológiákat, eljárásokat, felhasznált anyagokat. Legyenek képesek ismereteiket alkalmazni, tapasztalataikat felhasználni gyakorlati munkájuk, illetve későbbi tanulmányaik során. Legyenek képesek a megszerzett információk birtokában mindennapi ügyeiket önállóan intézni. Tudják a munka- és egészségvédelmi, elsősegély-nyújtási feladatokat ellátni. Legyenek képesek alkalmazkodni a különböző élethelyzetekhez. Tudják intézni családjuk mindennapi ügyeit. Legyenek képesek a társadalmi beilleszkedéshez, együttműködéshez nélkülözhetetlen kulturált magatartásra. A szakmacsoportba tartozó gyakorlóhelyek látogatása során legyenek képesek a megadott megfigyelési szempontok alapján információ szerzésére a látogatott szakképesítésekről. A tanulók folyamatában tudják megfigyelni a műhelyben, üzletben folyó munkát, ismerjék meg a speciális körülményeket, szakmai fogásokat, műveleteket. Szerezzenek tapasztalatokat a munkahelyi légkörről, a munkatársi kapcsolatokról, kötöttségekről, legyenek együttműködők, segítőkészek. Tudják ismertetni a megfigyelt munkafolyamatokat, az anyagok kezelését, a készülő termékeket, a használt szerszámokat, gépeket, munkavédelmi előírásokat. Belépő tevékenységformák Munkaműveletek elvégzése bemutatás, magyarázat, szöveges, képi és egyéb ismeretforrások alapján önállóan. A saját munka elemzése, korrigálása, az eredményének ellenőrzése, értékelése. Egyszerű mérések, próbák, kísérletek végrehajtása, új eszközök használata. A termékek külső megjelenésének részletes elemzése. Látogatás a tanműhelyekben, tanüzemekben. Minták, tárgyak, termékek, folyamatok, jelenségek, műveletek feladattal vezetett, önállóan végrehajtott megfigyelése, adatgyűjtés, mérések, elemzések, a tapasztalatok értelmezése, ezek alapján következtetések megfogalmazása, összefüggések felismerése, fogalomalkotás. Elsősegélynyújtás során a másik emberrel való közvetlen testi bánásmód megtanulása. A szakmacsoportba tartozó szakképesítések gyakorlóhelyeinek látogatása során anyagok megfigyelése adott szempontok alapján, tárgytervezés, mintázás, alkotás, kifejezési technikák, eljárások alkalmazása. Kéziszerszámok szakszerű kiválasztása, használata. Mindennapi ismeretek Témakörök Tartalmak Mindennapi ismeretek Hivatalos űrlapok kitöltése. Önéletrajzírás. Ügyintézés postán (levél, csekk, csomag, távirat feladása). Menetrend használata, menetjegyvásárlás. Tájékozódás anyagbeszerzési ügyekben, anyagbeszerzés. Látogatás a Munkaügyi Központban. Elsősegély-nyújtási alapismeretek Stabil oldalfekvő helyzet biztosítása. Szabad légút biztosítása. Segélykérés. Elsősegélynyújtás ájulás esetén. Sebek, vérzések elsődleges ellátása. Állati harapások, rovarcsípések ellátása. Segítség áramütés esetén. Égési sérültek ellátása. Fagyási sérülések ellátása. Tennivalók a szervezet általános lehűlése esetén. Lázcsillapítás. 2001/28/II. szám A szakmacsoportba tartozó szakképesítések gyakorlóhelyeinek látogatása Házvezetőnő Témakörök Tartalmak Konyhatechnika és vendéglátás Közegészségügyi szabályok. Segéd- és alapanyagok élettani hatásai, higiéniája, elkészítési módjai. A korszerű táplálkozás alapkövetelményei. Háztartás A takarítási műveletek anyagai, eszközei. Dísznövények, dísztárgyak szakszerű ápolása. Esztétikus környezet kialakítása. Egészségügy és gondozás Csecsemő és gyermek gondozása. Gyermeknevelés, betegápolás. Elsősegélynyújtás, segélyhívás módjai. Gépírás és levelezés Irodatechnikai eszközök szakszerű használata, az ügyiratkezelés szabályai. Általános műveltség, viselkedéskultúra Viselkedési normák, illemszabályok. Művészetek iránti fogékonyság. Idegenforgalom, idegenvezetés A programszervezés alapjai. Idegenforgalmi kiadványok tanulmányozása. Baleset-elhárítás Baleset-elhárítási, tűzvédelmi, biztonságtechnikai előírások. Háztartás- és családjog Jogi, adó- és igazgatási ügyek elemzése. A fontosabb hivatalok felkeresése. Sportszergyártó Témakörök Tartalmak Technológiai folyamatok, műveletek végzése Anyagok megmunkálása. Felület előkészítése. Szerelvények felszerelése. Berendezések, mérőeszközök kiválasztása, használata. Anyagvizsgálatok elvégzése Műszaki dokumentációk értelmezése. Fazekas és kerámiakészítő Témakörök Tartalmak Munkajogi, biztonságtechnikai előírások Gyakorlattal kapcsolatos előírások betartása, védőberendezések használata. Munkafolyamatok megtervezése, előkészítése Műveleti sorrend meghatározása. Megmunkálási műveletek, munkafázisok. Minőségi követelmények. Alap- és segédanyagok, segédeszközök biztosítása. Műszaki dokumentációk használata. Anyagvizsgálatok elvégzése. Méretezés, szerkesztés. Esztétikus forma megválasztása. Alapműveletek, formázás, díszítőelemek Gyurma készítése, színezése. Szabadkézi korongolás, formázás, csiszolás. Oxidációs és redukciós égetési technikák jellegzetességei. Esetleges hibák felismerése, kijavítása. Utómunkálatok Megfelelő tárolás, szállítás, csomagolás. Vállalkozási lehetőségek Gazdasági számítások. Árkalkuláció. A számlázás szabályai. Haszon, adóformák. Értékesítések. 2001/28/II. szám Üvegcsiszoló Témakörök Tartalmak Jogi alapfogalmak. Munkavédelem Jogszabályok értelmezése: a munkavállaló és a munkáltató jogai, kötelességei; biztonságtechnikai előírások. Anyagvizsgálatok Alap- és segédanyagok összetétele, tulajdonságai, környezeti hatása. Veszélyes anyagok kezelése és tárolása. Munkafolyamatok tervezése, előkészítése Műveleti sorrend, munkafázisok. Gépek, berendezések kiválasztása. Munkadarabok elkészítése Tömbragasztás, gipszelés. Optikai testek illesztése. Darabolás, polírozás. Szemüveglencsék készítése. Minőség-ellenőrzés Optikai tulajdonságok mérése. Szabad szemmel és lupéval történő ellenőrzések. Selejtokok feltárása. Fodrász és virágkötő-berendező Témakörök Tartalmak Munkajog, munkavédelem, egészségvédelem A munkáltató, munkavállaló jogainak, kötelezettségeinek ismertetése a Munka Törvénykönyvéből. Baleseti veszélyforrások. Emberi kapcsolatok. Viselkedési stílusok A kommunikáció fajtái. Alkalmazkodás emberekhez, elvárásokhoz, hatékony kapcsolatépítés, együttműködés. Szolgáltatások megtervezése, előkészítése Igény felmérése, információk beszerzése. Szerszámok, gépek, alap- és segédanyagok, díszítő kellékek, szakmai folyóiratok. Alkotómunka. Látványtervezés Dekorációs modellek, makettek tervezése, készítése. Vendégek, vásárlók, vevők kiszolgálása. Egyéniségnek megfelelő esztétikus hajviseletek készítése. Alkalmi virágcsokor készítése. Szolgáltatási etika. A reklám fogalma Kiállítások, bemutatók, vásárok, versenyek szervezése. A reklámpszichológia alapjai. A továbbhaladás feltételei A tanulók az adott célnak megfelelően válasszanak ki és használjanak információforrásokat. Helyzetgyakorlatok során intézzék önállóan ügyeiket, alkalmazkodjanak különféle élethelyzetekhez, végezzék el a rájuk bízott feladatokat. Gyakorlati műveletek végzése közben legyenek együttműködők, viselkedjenek kulturáltan. Jogi ismereteiket felhasználva helyesen ítéljenek meg hétköznapi helyzeteket. Igényesek legyenek önmaguk és környezetük iránt, segítsenek embertársaiknak, alkalomhoz illően jelenjenek meg és viselkedjenek. Észleljék az elsősegélynyújtás szükségességét, cselekedjenek szükséghelyzetben tudásuknak, képességeiknek és a lehetőségeiknek megfelelően. A szakmacsoportba tartozó szakképesítések gyakorlóhelyeinek látogatása során a tapasztalataik alapján ismertessék a tanult munkafolyamatokat, műveleteket, készítsenek a megfigyelésekről írásos, rajzos feljegyzést. Alkalmazzák a megismert munkakörökkel kapcsolatos szabályokat. Megszerzett tapasztalataikat, ismereteiket alkalmazzák tanulmányaik során. 2001/28/II. szám SZAKMAI ALAPOZÁS A GÉPÉSZET SZAKMACSOPORTRA „A1” változat

Source: https://magyarkozlony.hu/hivatalos-lapok/23bf0639713635e14cc8aa43db6829088ce85135/dokumentumok/d5277dcda9bcd0a068fba784edf69f31f8306729/letoltes